آمریکا خاریجی ایشلر ناظیرلیگین‌دن "دوغو غوطه" آچیقلاماسی
آمریکا خاریجی ایشلر ناظیرلیگی سؤزچوسو هیتر نوئرت، سوریه‌ده بشار اسد رژیمی‌نین بلوکاسی آلتیندا شرق غوطه‌نین دوما منطقه‌سینه زهرلی گاز ترکیب‌لی شیمیایی سیلاح سالدیریسی ائدیلمه‌سینه دایر یازی‌لی آچیقلاما وئریب.
نوئرت، "7 آوریلده یئنی‌دن شیمیایی سیلاح ایستیفاده ائدیلدیگی ایستیقامتین‌دکی خبرلری یاخین‌دان ایزلییریک. اگر بو دهشت‌لی معلومات‌لار تصدیق‌لنرسه عاجیلی شکیلده اولوسلار آراسی توپلومون جوابینی طلب ائدیر" دئدی.
آمریکانین سوریه‌ده شیمیایی سیلاح ایستیفاده ائدن‌لری مسئولیت‌لی توتماق اوچون ایشینه داوام ائتدیگینی قید ائدن نوئرت، سوریه‌ده اسد رژیمی‌نین داها اوّل ده اؤز خالقینا قارشی شیمیایی سیلاح ایستیفاده ائتدیگینه دقتی چکدی.
روسیایا "دستگینی دایان‌دیر" چاغیریشی
نوئرت، آچیقلاماسینا بئله داوام ائتدی:
اسد رژیمی و هاوادارلاری بنزری سالدیری‌لاری‌نین تکرارلانماماسی آدینا بیر آن اوّل مسئول توتولما‌لی‌دیر. روسیا، رژیمه وئردیگی سون‌سوز دستکله بو دهشت‌لی سالدیریلاردان، سیویل‌لرین هدفه آلینماسین‌دان و سوریه‌نین ان چاره‌سیز خالقینا قارشی شیمیایی سیلاح ایستیفاده ائدیلمه‌سین‌دن پای صاحبی‌دیر. روسیا، موتتفیقی سوریه‌نی قورویا‌راق بیرلشمیش میللت‌لر تامیناتچی‌سی اولا‌راق وئردیگی تأمینات‌لاری یئرینه یئتیرممیش‌دیر. روسیا، بمت امنیت شوراسی و شیمیایی سیلاح‌لار موقاویله‌سینه خیانت ائتمیش‌دیر".
سؤزچو نوئرت، آمریکانین، روسیانین اسد رژیمینه وئردیگی تام دستگی بیر آن اوّل سونا چاتدیریلماسی چاغیریشی ائتدیگینی بیلدیردی.
شرق غوطه‌دکی سیویل ساوونما (آغ بؤرکلر) دسته‌لری‌نین سوسیال مئدیا حساب‌لاریندا پایلاشدیغی معلوماتا گؤره، اسد رژیمی‌نین، شرقی غوطه‌ده موخالیف‌لرین کونترولون‌داکی سون نقطه اولان دوما منطقه‌سینده سیویل منطقه‌لره ائتدیگی شیمیایی سیلاح سالدیریسیندا 40 سیویل وطنداش اؤلدو، یوزلرله وطنداش گازدان تأثیرلندی.
روسیا، سوریه خالقی‌نین آمان‌سیز شکیلده شیمیایی سیلاح‌لارلا هدفه آلینماسیندا سوروملودور
آمریکا خاریجی ایشلر ناظیرلیگین‌دن اوست سویه بیر مسئول، سوریه‌ده بشار اسد رژیمی‌نین بلوکاسی آلتیندا شرق غوطه‌نین دوما منطقه‌سینه زهرلی گاز ترکیب‌لی شیمیایی سیلاح سالدیریسی ائدیلمه‌سینه دایر سوال‌لاری جوابلاندیریب.
مسئولو، "سوریه‌ده دومادا بیر خسته‌خانا یاخینلیغیندا مومکون بیر شیمیایی سالدیری اولدوغونا یؤنه‌لیک چوخ ناراحات ائدیجی خبرلر گؤردوک. خبرلر و بؤلگه‌ده اولان ساغلیق وظیفه‌لی‌لرین بیلدیردیگینه گؤره، سیغینا‌جاق‌لاردا گیزلنن اوشاق‌لار دا داخیل اولماقلا ان آزی 50 نفر اؤلوب و یوزلرله آدام یارالانیب" دئدی.
سالدیریا دایر خبرلری آلماغا داوام ائتدیک‌لرینی قید ائدن مسئول، بون‌لاری قید ائتدی:
"سوریه‌ده رژیمین داها اوّل ده اؤز خالقینا قارشی شیمیایی سیلاح‌لار ایستیفاده ائتدیگی آچیق شکیلده اورتادا و بو سالدیری‌لار 21 آوقوست 2013-جی ایلده شرق غوطه‌ده باشلادی، مین‌دن چوخ سوریه‌‌لی بو سالدیریدا اؤلدو.
داها اوّلده قید ائتدیگیمیز کیمی، روسیا، سوریه‌ خالقی‌نین آمان‌سیز بیر شکیلده شیمیایی سیلاح‌لارلا هدفه آلینماسیندان سوروملو. روسیانین اسد رژیمینی قوروماسی و شیمیایی سیلاح ایستیفاده‌سینی دایان‌دیرا سوریه‌‌دکی پروبلمی حلّ ائتمک ایسته‌ییب ایستمدیگی نقطه‌سینده اینسانلاردا سوال ایشاره‌لری یارا‌دیر".
